
Määrus kehtestatakse vastavalt Haldusmenetluse seaduse § 64 lõikele 1 ja § 68 lõikele 2
Narva Linnavalitsuse 19.03.2008.a. määruse nr 335 „Narva 

Paemurru Spordikooli põhimääruse kinnitamine“ muutmine

1. Muuta Narva Linnavalitsuse 19.03.2008.a. määruse nr 335 punkt 3.4.2 ja sõnastada see alljärgnevas redaktsioonis:
„3.4.2 Majandusosakonna ülesanneteks on tagada spordikooli spordibaaside järjepidev funktsioneerimine, spordikooli majanduslik teenindamine, spordikooli vara korrashoiu ja säilitamise tagamine, spordikooli hoonete ja rajatiste nõuetekohase sanitaarse olukorra ja ohutuse tagamine ning muud spordikooli majandustegevusega seotud ülesanded.“
2. Muuta Narva Linnavalitsuse 19.03.2008.a. määruse nr 335 punkt 10.1 ja sõnastada see alljärgnevas redaktsioonis: 
„10.1 Spordikooli töötajad on spordikooli juhtkond  (direktor ja direktori asetäitja), õppe- ja kasvatustegevusega seotud töötajad  ning spordikooli teised töötajad.“
3.   Määrus jõustub seadusega sätestatud korras.

Määrus kehtestatakse vastavalt Haldusmenetluse seaduse § 64 lõikele 1 ja § 68 lõikele 2
Narva Paemurru Spordikool esitas Narva Linnavalitsuse Kultuuriosakonda taotluse, millega soovib asutuse põhimääruse muutmist. Oma taotlust spordikool põhjendab kavandatavate muudatustega oma töökorralduses.
Kultuuriosakond vaatas taotluse läbi ja jõudis järeldusele, et kavandatavad töökorralduse muudatused on igati põhjendatud ning palub toetada spordikooli taotlust.

